OpenLLM-France/wikimedia huggingface dataset:
# Maysville (Missouri)

Maysville és una població dels Estats Units a l'estat de Missouri. Segons el cens del 2000 tenia 1.212 habitants.

## Demografia

Segons el cens del 2000, Maysville tenia 1.212 habitants, 457 habitatges, i 302 famílies. La densitat de població era de 410,5 habitants per km².
Dels 457 habitatges en un 34,4% hi vivien nens de menys de 18 anys, en un 52,7% hi vivien parelles casades, en un 10,1% dones solteres, i en un 33,7% no eren unitats familiars. En el 30,9% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,14.
Per edats la població es repartia de la següent manera: un 28,5% tenia menys de 18 anys, un 6,5% entre 18 i 24, un 25,7% entre 25 i 44, un 17,1% de 45 a 60 i un 22,1% 65 anys o més.
L'edat mediana era de 38 anys. Per cada 100 dones de 18 o més anys hi havia 81,9 homes.
La renda mediana per habitatge era de 27.727 $ i la renda mediana per família de 36.979 $. Els homes tenien una renda mediana de 28.382 $ mentre que les dones 18.646 $. La renda per capita de la població era d'11.871 $. Entorn del 12,4% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Maysville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Maysville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Camí de l'Arrel

El Camí de l'Arrel es troba a Montserrat (Catalunya), el qual és l'itinerari més cèlebre d'aquest massís muntanyós.

## Descripció

Aquest sender forma part del GR 172 i connecta el refugi de Santa Cecília amb el Monestir de Montserrat. La seua fama no és en va, ja que és un dels camins més bonics de la muntanya: sortint de Santa Cecília de Montserrat, hom resta bocabadat davant de la magnificència dels abismes que marquen el límit nord de la regió de Tabor. Tres parets altíssimes, immensos miralls de conglomerat, dominen el primer tram del camí: Sant Jeroni, l'Aeri i Diables. Després apareix com una revelació el símbol petri de Montserrat: el Cavall Bernat. L'agulla més esvelta de la muntanya emergeix dels serrats i es projecta enlaire, fins a punxar el cel. Abans d'arribar al monestir, el camí passa per un altre racó màgic: el Pla de la Trinitat. Aquest replà és un balcó intermedi entre l'univers religiós i cultural del monestir i el paradís excursionista i escalador de la regió de Tebaida. Aquest camí aplega el bo i millor de Montserrat.

## Accés

Cal deixar el vehicle a Santa Cecília (678 m) i sortir-ne per la banda de llevant. Traspassem la carretera amb precaució i agafem el corriol que puja pel marge fins a enllaçar a pocs metres amb el Camí de l'Arrel. Prenem el camí girant a l'esquerra i avancem en direcció est. Caminem a l'ombra dels arbres i, a mesura que guanyem altitud, percebrem la transformació gradual de les pinedes en l'alzinar de muntanya. Travessem els torrents secs que davallen de les canals fondes que separen els imponents serrats del vessant nord. Ignorem les senderes que es desvien a dreta i esquerra fins a arribar a una pujada que ens deixarà a la cruïlla de camins del Pla de la Trinitat (946 m). Després de contemplar la cara de l'Elefant i el perfil de La Mòmia podem tornar al vehicle pel mateix camí.

## Referències

* 1 2 3 Balcells i Badia, David, 2014. Montserrat: 50 indrets amb encant. Valls: Cossetània Edicions. Col·lecció Khroma, 12. ISBN 9788490342084. Pàgs. 30-31.

## Enllaços externs

* Camí de l'Arrel | Guies de Muntanya de Montserrat Arxivat 2015-11-25 a Wayback Machine. (català)
* Wikiloc (català)
* Excursió a Montserrat - Pel Camí de l'Arrel fins al Monestir / YouTube (català)
# Boomerang (Espanya)

Boomerang va ser un canal de televisió, privat i de pagament, que emetia a Espanya. Era propietat de Time Warner i era operat per Turner, també propietària de Cartoon Network, TNT, TCM i TCM Clásico i operava sota la marca internacional Boomerang. El canal tenia un senyal multiplexada, una hora més tard, anomenada Boomerang + 1.
El canal va iniciar les seves emissions en 1, separant de la cadena Cartoon Network, on Boomerang era una secció diferenciada al canal. El canal era usat per Turner, per a l'emissió d'animació clàssica de la companyia, permetent Cartoon Network, l'emissió de contingut més modern.
El 1 set de 2011, el canal va cessar les seves emissions per donar pas a un nou canal anomenat Cartoonito, un nou canal amb continguts enfocats als més petits de la casa amb edats d'entre 3 i 7 anys.

## Sèries

* Looney Tunes
* Baby Looney Tunes
* Tom i Jerry
* Les Aventures de Tom i Jerry
* Els Picapedra
* Backyardigans
* La vaca Connie
* Thomas i els seus amics
* Noddy
* L'Escola del Terror de Casper
* Scooby-Doo
* Foster, la casa dels amics imaginaris
* Droopy & L'Ós Barney
* L'Ós Yogui
* Garfield i els seus Amics
* Hong Kong Phooey
* Ashita no Nadja
* Reines Magues
* El chavo animat
* Krypto el Superperro
* Les aventures d'Toot & Puddle
* Pigi i els seus amics
* Hello Kitty i els seus amics
* Els terribles bessons Cramp
* Les supernenes
* Lunar Jim
* La mare Mirabelle
* Maxcotas
* Ruby Gloom
* Olivia
* Petita Princesa
* 'Jakers !, les aventures de Piggley Winks
* Pocoyó
* Pororo, el petit pingüí
* Pixie i Dixie
* SamSam
* Big Bag
* Pastís de Maduixa
* Doraemon
* Heidi (animi)
* Marc (animi)
* L'abella maia
* Vickie el víking
* Caillou
* El laboratori de Dexter
* La pantera rosa
* La pantera rosa i els seus amics
* Les actuacions boges
* Comandant Clark

## Referències

* ↑ Se presenta Boomerang, el nuevo canal infantil que se suma a la oferta de Digital+ Mundoplus , octubre de 2004

## Vegeu també

* Boomerang (canal de televisió)

## Enllaços externs

* Web oficial Boomerang a Espanya
# Hun Sen

Hun Sen (khmer: ហ៊ុន សែន) (Peam Kaoh Sna Commune, 5 d'agost de 1952) és un polític i militar cambodjà, Primer ministre de Cambodja des del 1985. Inicialment membre dels khmers rojos, va participar en el derrocament del govern de Lon Nol, però posteriorment va participar en l'oposició del règim, fundant el Front Unit per a la Salvació de Kampuchéa i la participant en invasió vietnamita que finalment va enderrocar el govern de Pol Pot el 1979. Va ocupar diversos càrrecs al govern fins que el 1985 va esdevenir Primer ministre de Cambodja. El 1993 va firmar els Acords de Pau de París i va compartir el càrrec amb Norodom Ranariddh del partit Funcinpec en el període 1993-1997, moment en què va expulsar del càrrec. Les tensions entre els dos partits van dificultar l'acció de govern en les eleccions de 2003 i 2008 en que Hun Sen va revalidar el càrrec, entre acusacions d'irregularitats.
Poc abans de les eleccions del 2013, l'oposició s'unificà en el Partit Nacional per al Rescat de Cambodja (PNRC) i, gràcies a les pressions internacionals, el seu líder Sam Rainsy (a l'exili des del 2010) pogué tornar a Cambodja. Tot i que el Partit Popular de Cambodja va mantenir el poder, les acusacions de frau van suposar una onada de protestes i una greu escalada de la repressió, que va jutjar i condemnar Rainsy en absència.
Hun Sen va revalidar de nou el càrrec el 2018 en unes eleccions considerades invàlides internacionalment per la il·legalització de partits i líders de l'oposició.
Està casat amb Bun Rany, infermera i activista pels drets humans, que ostenta el càrrec de Presidenta de la Creu Roja a Cambodja.

## Referències

* 1 2 3 4 «Hun Sen». Gran Enciclopèdia Catalana. Barcelona: Grup Enciclopèdia Catalana.
# Charles de Montalembert

Charles Forbes René de Montalembert (15 d'abril de 1810, Londres, Anglaterra - 13 de març de 1870, París, França) fou un polític, periodista, historiador i publicista francès, destacat exponent del catolicisme liberal.
Antic deixeble de Lamennais, va voler contrarestar la influència dels intransigents dels organismes d'opinió, i cercar un públic més gran per a la seva proposta. Per això es va fer càrrec el 1855 de Le Correspondant, una revista mensual que des de feia més de 25 anys predicava l'aliança entre l'Església Catòlica i els liberals. Sota la seva direcció va arribar a tenir més de 3.000 subscriptors, gràcies a nous i antics aliats: Alfred de Falloux, Foisset, Albert de Broglie, Augustin Cochin, Henri Lacordaire i Frédéric Le Play.
Des del 1848 va ser parlamentari a les assemblees constituent i legislativa de la Segona República Francesa i del cos legislatiu del Segon Imperi Francès.
Defensava el principi de la llibertat de l'Església als règims liberals. Afirmava que el catolicisme era una religió prou forta i sòlida com per sobreviure sense el suport de monarques i de caps d'estat. Montalembert va forjar el lema de "L'Església lliure a l'estat lliure".

## Referències

* ↑ «Charles de Montalembert». Gran Enciclopèdia Catalana. Barcelona: Grup Enciclopèdia Catalana.
* ↑ «Charles de Montalembert». Gran Enciclopèdia Catalana. Barcelona: Grup Enciclopèdia Catalana.
# Balahi

Balahi són un grup de turons de l'Índia, a l'estat de Maharashtra, districe de Bhandara.
Estan situades a uns 10 km a l'oest de Bhandara i la seva altura mitjana és de 150 metres. Ocupen una superfície formada per una circumferència d'un perimetre d'uns 35 kilòmetres.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Francisco de Asís Pacheco Montoro

Francisco de Asís Pacheco Montoro (Lucena, província de Còrdova, 1852 - Madrid, 27 de novembre de 1897) fou un advocat, periodista i polític andalús, diputat a les Corts Espanyoles durant la restauració borbònica.

## Biografia

Es llicencià en Dret i estudià Periodisme, col·laborant i dirigint revistes i diaris com La Voz del Pueblo de Còrdova, La Condordia de la Corunya, Nueva España, El Imparcial i Revista Contemporánea de Madrid. Políticament milità en el republicanisme del Partit Demòcrata de Cristino Martos Balbi, i quan aquest es convertí al monarquisme el seguí en la formació d'Izquierda Dinástica, de la que després en sorgiria el Partit Liberal Fusionista.
Fou elegit diputat pel districte d'Alacant a les eleccions generals espanyoles de 1884, pel de Sagunt a les eleccions generals espanyoles de 1886, senador per la província de Castelló el 1891-1893 i novament diputat per Sagunt a les eleccions generals espanyoles de 1893. Durant aquests anys fou Director General d'Administració Local i després Director General de Registres i Notariat. Des del seu escó va donar suport la construcció del ferrocarril Calataiud-Terol-Sagunt.

## Obres

* El sufragio universal
* La misión de la mujer en la sociedad y en la familia (1881)
* Comentarios a la Ley de Enjuiciamiento Civil de 1881
* Ley del Jurado (1888)
* La economía agraria de Málaga en 1879

## Enllaços externs

* Biografies de polítics valencians Arxivat 2011-07-07 a Wayback Machine.
* Fitxa del Congrés dels Diputats (castellà)
* Fitxa del Senat Arxivat 2010-08-29 a Wayback Machine.
# Estació de Ferrocarril d'Anand

* Aquest article tracta sobre Estació de Ferrocarril d'Anand. Vegeu-ne altres significats a «Anand (desambiguació)».
Estació de Ferrocarril d'Anand és un encreuament important situat a Anand, Gujarat. Es tracta d'un encreuament de la línia de ferrocarril que connecta Ahmedabad amb Vadodara i Mumbai i va ser inaugurat el 1901.
Una línia de via ampla de 14 milles de llarg es va inaugurar el 1929 connectant Vadtal amb Anand (Gujarat) i Boriavi, beneficiant als pelegrins que visiten el Temple Swaminarayan a Vadtal.

## Referències

* ↑ Brill-Leiden, E.J.. Contributions to Asian Studies: 1978, Volumes 12-14. Canadian Association for South Asian Studies, 1978, p. 111. ISBN 9004058095.
* ↑ Gujarat State Gazetteers: Kheda. Gujarat, India: Directorate of Govt. Print., Stationery and Publications, Gujarat State, 1977, p. 424.
# Portada/article juny 28
## Hipòcrates

Hipòcrates de Kos fou un metge de l'antiga Grècia del segle de Pèricles. És considerat una de les figures més destacades de la història de la medicina, i hom s'hi refereix com el "pare de la medicina" en reconeixement de les seves contribucions duradores a aquesta ciència en tant que fundador de l'escola que porta el seu nom. Aquesta escola intel·lectual revolucionà la medicina de l'antiga Grècia, establint-la com una disciplina separada d'altres camps amb els quals se l'havia associat tradicionalment, amb la qual cosa esdevingué una veritable professió.
Tanmateix, els èxits dels escriptors del corpus hipocràtic, els practicants de la medicina hipocràtica i les accions del mateix Hipòcrates solen barrejar-se; per tant, se sap molt poc sobre el que Hipòcrates pensava, escrigué i feu realment.
# Hyla immaculata

Hyla immaculata és una espècie de granota de la família dels hílids. És endèmica de la Xina. Els seus hàbitats naturals inclouen boscos temperats, zones temperades d'arbustos, prades temperades, rius, pantans, llacs intermitents d'aigua dolça, aiguamolls d'aigua dolça, corrents intermitents d'aigua, pastures, jardins rurals, open excavations i terres d'irrigació. Està amenaçada d'extinció per la destrucció del seu hàbitat natural.
# Bernat de Merode

Bernat de Merode és un noble liegès. Era senyor de Rummen, Ramsdonk, Waroux i per casament del castell d'Houtem, avui a Kapelle-op-den-Bos.
Eix d'una família noble del principat de Lieja, son pare va ser vàries vegades burgmestre de la ciutat. Bernat era membre del Compromís dels nobles i va participar en la delegació que el 1566 van transmetre la petició dels nobles a la governadora Margarida de Parma al qual es va demanar la fi de les persecucions per la inquisició, en invocar el risc de rebel·lió si no es canviava de política. El 1568 el duc d'Alba va expropiar tota les seves possessions i va fugir amb la seva família a Colònia.
Molt aviat Bernat de Merode va triar el bàndol de Guillem d'Orange, un seu amic personal. El 1572 va conquerir la ciutat de Mechelen en nom de la República. Poc dies després, els espanyolistes van obrir les portes de la ciutat i deixar entrar les tropes espanyoles, conduïdes per Frederic, el fill del duc d'Alba. Poc abans, Bernat havia deixat la ciutat i fugir cap a Dendermonde, el que va deixar la ciutat indefensa. Al camí les seves tropes van saquejar les esglésies de Malderen i Lippelo. Mentrestant a Mechelen, malgrat la rendició, Frederic d'Alba no va mostrar cap indulgència i va permetre que les tropes espanyoles saquegessin la ciutat, una operació coneguda com la Fúria espanyola.
Des del 1581, Bernat va ser lloctinent d Guillem d'Orange a Frísia. La seva governança no va ser gaire estimada per la població i el 1583 va ser destituït i reemplaçat per Guillem Lluís de Nassau-Dillenburg.

## Referències

* ↑ Meteranum, Emanuel. Historia oder ... Beschreibung aller ... Kriegshändel ... so sich in Niderlandt, ... zugetragen haben (etc.) Sampt einer General der Niderlanden Charten vnd aller Gubernatoren Bildnussen (etc.) (en alemany). Frankurt del Main: Roht, 1610, p. 126.
* ↑ van Veen, J.S. «Brieven van Willem van Oranje en Lodewijk van Nassau aan Bernard van Merode» (en neerlandès, francès). Bijdragen en Mededeelingen van het Historisch Genootschap, volum 17, 1896, pàg. 63-70 [Consulta: 12 novembre 2017].
* ↑ van Vervou, Fredrich. Enige gedenckweerdige geschiedenissen tot narichtinge der nakomelingen sommarischer wijze beschreven deur Jr. F. van Vervou (en neerlandès). Ljouwert: Provinciaal Friesch Genootschap, 1841, p. 19.
* ↑ van der Aa, Abraham Jacob. Aardrijkskundig woordenboek der Nederlanden (en neerlandès). volum 4 E-G. Gorinchem: Jacobus Noorduyn, 1843, p. 382.
# Telmatoscopus spicocaudus

Telmatoscopus spicocaudus és una espècie d'insecte dípter pertanyent a la família dels psicòdids que es troba a Madagascar.

## Referències

* ↑ Eaton, A. E., 1904. New Genera of European Psychodidae. Entomologist's Monthly Magazine. 40:55-59.
* ↑ uBio (anglès)
* 1 2 Quate, L. W., 1957. Premier etude des Psychodidae de Madagascar. Le Naturaliste Malgache. 9 (2):251-261.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Ježek, J., 1989. Contribution to the taxonomy of the genus Telmatoscopus Eat. (Diptera, Psychodidae). Acta Musei Nationalis Pragae. 44B:75-104.

## Enllaços externs

* ION (anglès)
# Església dels Jesuïtes de Sibiu

Església dels Jesuïtes de Sibiu (en romanès: Biserica Iezuiților), o església de la Santíssima Trinitat (Biserica Sfânta Treime), és una Església catòlica romana situada al número 3 de la Plaça Gran de Sibiu (Romania). Immediatament adjacent al Palau Brukenthal, és un dels més notables del barroc esglésies de Transsilvània.
L'església està catalogada com a monument històric pel Ministeri de Cultura i Afers Religiosos de Romania.
Carmen Iohannis, l'esposa del president Klaus Iohannis, canta al cor d’aquesta església.

## Vegeu també

* Ulls de Sibiu
* Catedral Luterana de Sibiu
* Torre del Consell de Sibiu

## Referències

* ↑ Lista Monumentelor Istorice 2010: Județul Sibiu Arxivat 2019-02-17 a Wayback Machine.
* ↑ «Preşedintele Iohannis a participat la slujba de Înviere». Arxivat de l'original el 2021-05-26. [Consulta: 26 maig 2021].
* ↑ Klaus Iohannis, prezent la slujba de Rusalii
# Medosades

Medosades (en grec antic Μηδοσάδης) fou un ambaixador traci. Seutes II, rei dels odrisis, el va enviar com ambaixador per dirigir les negociacions amb Xenofont i les tropes sota el seu comandament, el que restava de l'expedició anomenada dels "deu mil", després de la seva arribada a Tràcia. Xenofint en parla a l'Anàbasi.

## Referències

* ↑ Medosades a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1005
* ↑ Xenophon,,Robin Waterfield,Tim Rood. The Expedition of Cyrus, p. 185.
# Humilladero

Humilladero és un municipi d'Andalusia, a la província de Màlaga. Per carretera està situat a 67 km de Màlaga i a 521 km de Madrid. Se situa en la zona nord de la comarca d'Antequera, es troba a 18 km d'Antequera.

## Alcaldes

1979-1983:
* José Rodríguez Navarro - PCE-PCA
* Juan F. Gutiérrez Vilchez - PCE-PCA
1983-1987:
* Juan F. Gutiérrez Vilchez - IULV-CA
1987-1991:
* Juan F. Gutiérrez Vilchez - IULV-CA
1991-1995:
* Juan F. Gutiérrez Vilchez - IULV-CA
1995-1999:
* Juan F. Gutiérrez Vilchez - IULV-CA
* Félix Doblas Sanzo - IULV-CA
1999-2003:
* Félix Doblas Sanzo - IULV-CA
2003-2007:
* Félix Doblas Sanzo - IULV-CA
# Boom (pel·lícula)

Boom o Boom! és una pel·lícula britànica dirigida per Joseph Losey, estrenada el 1968. És una adaptació cinematogràfica de l'obra The Milk Train Doesn't Stop Here Anymore de Tennessee Williams. Ha estat doblada al català. La pel·lícula ha estat rodada dins el Parc Natural del Port del Comte a l'Alguer. A l'escena inicial el director fa un delicat regal a la ciutat catalana de Sardenya, inserint la popular cançó algueresa Lo Pais Meu de l'Antoni Cao, cantada per una de les cambreres de la protagonista.

## Argument

Sobre una illa volcànica de Sardenya a la mar Mediterrània de la qual és propietària, Flora Goforth una jove multimilionària excèntrica sis vegades divorciada viu envoltada de la seva família, que dirigeix com negocis. A ella el vigila un estrany guardaespatlles, el nan Rudi. Des que sap la seva mort pròxima, Flora passa el seu temps dictant les seves memòries a la seva secretària, fins als dies en què rep la visita d'un ésser estrany. Chris Flanders, que diu ser poeta i una mica gigoló, accepta la seva hospitalitat. No triga a descobrir que és de fet l'àngel de la mort.

## Repartiment

* Elizabeth Taylor: Flora ‘Sissy’ Goforth
* Richard Burton: Chris Flanders
* Noel Coward: el sorcier de Capri
* Joanna Shimkus: Miss Black
* Michael Dunn: Rudi
* Romolo Valli: Doctor Luilo
* Fernando Piazza: Etti
* Veronica Wells: Simonetta
* Howard Taylor: el periodista

## Referències

* ↑ esadir.cat. Boom. esadir.cat.
* ↑ «Boom». The New York Times.

## Bibliografia

* Monthly Film Bulletin, Número 421 (anglès)
* Sight and Sound, primavera 1969 (anglès)
* Positif, Número 97, estiu 1968

## Enllaços externs

* Boom Arxivat 2012-01-11 a Wayback Machine. al British Film Institute
# Iassinuvata

Iassinuvata (en ucraïnès Ясинувата; en rus Ясиноватая) és una ciutat de l'óblast de Donetsk d'Ucraïna, actualment a la zona separatista de l'anomenada República Popular de Donetsk, situada a 21 quilòmetres de Donetsk. Fundada en 1872, és la seu administrativa del districte homònim. La seva població és de 37.600 habitants i és un important encreuament ferroviari. Però a causa de la invasió russa d'Ucraïna l'operació ferroviària va ser destituïda l'any 2014.

## Referències

* ↑ Lok-Magazin n° 11/2014, pag. 29 (en alemany)
# Pascual Sanz Lacambra

Pascual Sanz Lacambra (La Puebla de Alfindén, 19 de juliol de 1963) és un exfutbolista i entrenador aragonès. Com a futbolista ocupava la posició de migcampista.

## Trajectòria

Comença a destacar a l'Endesa Andorra, de Segona Divisió B. Entre 1984 i 1985 recala a la UD Lanzarote, atès que en aquesta illa canària era on realitzava el servei militar. De nou a l'Andorra, roman fins a 1986, quan puja fins a tres categories de sobte per militar al Reial Saragossa.
A la temporada 86/87 disputa 15 partits i marca un gol amb els saragossans, mentre que a l'any següent tot just hi apareix en un centenar de minuts repartits en 12 partits. La temporada 88/89 és cedit a la UE Lleida, i si bé els catalans baixen a Segona B, el migcampista és titular, amb 3 gols en 23 partits.
De nou al Zaragoza, viurà la seua millor etapa, en la qual aplega a ser part de l'onze inicial dels aragonesos. La temporada 90/91 hi apareix en 31 ocasions, però per a la següent, retorna a la suplència.
El 1992 marxa al CP Mérida, de la Segona Divisió, on qualla una discreta temporada, i per a la campanya següent, baixa una categoria més per militar al Córdoba CF. El 1994 retorna a l'Endesa Andorra, equip en el qual es retirarà el 1996.
Ja en el seu darrer any en actiu va compaginar el mig camp de l'Endesa Andorra amb la tasca de dirigir l'equip juvenil de l'entitat. A partir de la seua retirada, el de La Puebla de Alfindén ha entrenat a nombrosos equips aragonesos, entre ells, el filial del Reial Saragossa. Ja en el seu darrer any en actiu va compaginar el mig camp de l'Endesa Andorra amb la tasca de dirigir l'equip juvenil de l'entitat. A partir de la seua retirada, el de La Puebla d'Alfindén ha entrenat a nombrosos equips aragonesos, entre ells, el filial del Reial Saragossa.

### Clubs com a entrenador

* 95-96: Endesa Andorra C.F. - Juvenil
* 96-97: A.D. Alfinden
* 1999: A.D. Alfinden
* 2000: Endesa Andorra C.F.
* 00-01: Real Zaragoza C.F. - Cadet
* 01-02: C.D. Zuera
* 02-05: C.D. Universidad Zaragoza
* 05-08: Real Zaragoza C.F. B
* 09-10: Andorra C.F.

## Enllaços externs

* Fitxa del jugador